กระทรวงการคลัง เพิ่มจุดรับลงทะเบียนโครงการเราชนะ ประชาชนกลุ่มไม่มีสมาร์ทโฟน กว่า 3,500 แห่ง
นางสาวกุลยา ตันติเตมิท โฆษกกระทรวงการคลัง กล่าวว่า จากเมื่อสัปดาห์ที่ผ่านมาได้เห็นปัญหาการลงทะเบียนโครงการเราชนะ ในส่วนของผู้ไม่มีสมาร์ทโฟน ที่ต้องไปลงทะเบียนที่สาขา และจุดลงทะเบียนเคลื่อนที่ของธนาคารกรุงไทย มีความหนาแน่นมาก เพื่อแก้ปัญหานี้นอกจากกระทรวงการคลัง จะขยายเวลาการลงทะเบียนกลุ่มนี้ออกไปอีกจนถึงวันที่ 5 มีนาคม 2564  ยังเพิ่มจุดรับลงทะเบียน อีกอย่างน้อย 3,500 แห่ง ณ สาขา หรือจุดบริการ อีก 2 ธนาคารคือ ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) รวมถึงหน่วยงานในสังกัดกระทรวงการคลัง ทั้งสำนักงานคลังจังหวัด สำนักงานสรรพสามิตพื้นที่และสำนักงานสรรพากรพื้นที่ ทั่วประเทศ  พร้อมยังร่วมกับกระทรวงมหาดไทย จัดหน่วยรับลงทะเบียนเคลื่อนที่ เริ่มตั้งแต่วันนี้ 22 กกุมภาพันธ์ 2564 ถึงวันที่ 5 มีนาคม 2564 อย่างไรก็ตาม ขณะนี้พบว่ามีข่าวปลอมเกี่ยวกับโครงการเราชนะ ออกมามาก โดยเฉพาะการหลอกให้โหลดแอปพลิเคชันเราชนะ ทั้งที่ทางการไม่เคยทำแอปฯ นี้ เพราะการใช้จ่ายจะผ่านแอปพลิเคชัน “เป๋าตัง” เท่านั้น ขอประชาชนอย่างหลงเชื่อและขอให้ติดตามข่าวสารจากแหล่งที่เชื่อถือได้ หรือทางช่องทางของกระทรวงการคลังโดยตรงส่วนกรณีมีผู้ประกอบการที่เข้าร่วมโครงการเราชนะ โพสต์ข้อความผ่านโซเชียลมีเดีย ว่าไม่มีเงินเข้าบัญชี ส่วนนี้นางสาวกุลยา ตันติเตมิท ชี้แจงว่า กรณีผู้ประกอบการ เงินไม่ได้เข้าบัญชีทันทีหลังมีการรับจ่ายในระบบ แต่จะเข้าบัญชีในวันรุ่งขึ้น โดยการโอนเงินทำให้ทุกวันโดยไม่มีวันหยุดราชการ